Halkara Ysraıyl bilen Hamaz täzeden ıaraşdy Awgust 01, 2014
Palestinalylar top okundan gaçıar, Gaza, 30-njy iıul, 2014.
Ysraıyl bilen Hamaz jeňçi topary Gaza zolagyndaky atyşyklary ynsanperwer esaslarda, hiç bir şertsiz ıagdaıda 72 sagatlap togtatmak barada ylalaşyga geldi. Birleşen Ştatlaryň döwlet sekretary Jon Kerri bilen BMG-niň Baş sekretary Ban Ki-munyň 31-nji iıulda çap eden bilelikdäki beıanatynda bu ıaraşygyň 1-nji awgustda, Praga wagty bilen sagat 0700-da başlanjagy aıdyldy.
Beıanatda ıaraşyk mahaly «wakanyň bolıan ıerindäki güıçleriň öz orunlarynda galjagy" aıdyldy.
Ysraıylyň we Hamazyň delegasiıalarynyň «gyssagy bilen» Kaire gidip, uzak möhletli ıaraşyk ylalaşygyna gelmek üçin, Müsüriň hökümeti bilen gepleşik geçirmeklerine garaşylıar.
Beıanatda bu ıaraşygyň asuda ilata gyssagly ynsanperwer kömegini ıetirmek, ıaralylara seretmek, azyk ätiıaçlyklaryny toplamak üçin zerurlyk bolandygy aıdylıar.
Ysraıylyň we Hamazyň resmileri iki tarapyň ıaraşyga razy bolandygyny resmi taıdan tassyk etdiler.
Gazada üç hepdeden gowrak ozal başlanan konfliktde birnäçe gezek ynsanperwer ıaraşygy yglan edildi, emma olaryň her biri atyşygyň gaıtadan başlanmagy bilen bozuldy.
Kerri Nıu-Delide žurnalistleriň öňünde çykyp gürläp, atyşygyň bes edilmegini «asudalyk mümkinçiligi» diıip atlandyrdy we taraplary umumy dil tapyşmak üçin elden gelen tagallalaryny etmäge çagyrdy.
Kerri Ysraıyla entegem «goranyş» operasiıalaryny geçirmäge, ıagny onuň Gazadaky ötükleri ıok etmeklige gönükdirilen çärelerine rugsat beriljekdigini aıtdy.
İewreı döwleti palestin jeňçileriniň hüjüm etmek üçin ulanıan ötüklerini ıok etjegini aıdıar.
Gaza resmileri 24 günlük konfliktde, Ysraıyl öz Gazadaky hüjümine başlaly bäri 1,450-den gowrak palestinalynyň öldürilendigini, olaryň köpüsiniň asuda adamlardygyny aıdıarlar.
Ysraıyl tarapdan 61 esger we üç sany asuda adam öldürildi.
BMG-niň maglumatlaryna görä, söweş sebäpli Gazanyň ilatynyň bir çärıegi ıaşaıan ıerinden bosdy.
Ysraıyl bu hüjümiň öz ilatyny palestin jeňçileriniň hüjümlerinden goramak niıeti bilen amala aşyrylıandygyny aıdıar. BMG-niň adam hukuklary başlygy Nawi Pillaı Ženewada çykyş edip, Ysraıyly Gaza konfliktinde halkara kanunçylygyna «bilkastdan boıun bolmazlykda» tankytlady.
Pillaı ıaşaıyş jaılaryna, mekdeplere, hassahanlara we BMG-niň Gazada 25 müň asuda adama pena bolan desgalaryna edilen hüjümleri ıatlatdy.
Ysraıylyň toplary 30-njy iıulda Jabaliadaky bosgun lagerinde BMG-niň garamagyndaky mekdebi oka tutup, 16 adamy öldürdi.
Ak tam 31-nji ıanwarda bu topa tutmany "düıpden kabul ederliksiz we düıpden aklap bolmajak zat" hökmünde häsiıetlendirdi. Ysraıyl Hamazy BMG-niň desgalaryny we beıleki ıerleri ıarag saklamak hem raketa hüjümlerini etmek üçin ulanmakda aıyplaıar.